B. Bugár, podpredseda NR SR: (2004-03-09):
V. Horák, poslanec: Ďakujem, pán predsedajúci. Vážené kolegyne, kolegovia, dovoľte, aby som predniesol návrh na zmenu a doplnenie vládneho návrhu zákona, ktorým sa mení a dopĺňa zákon č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov, tlač 510. V názve, 1., v názve vládneho návrhu zákona na konci pripájajú tieto slová „a o zmene a doplnení niektorých zákonov“. 2., za článok I sa vkladajú nové články II a III, ktoré znejú: „Článok II, zákon č. 461/2003 Z. z. o sociálnom poistení v znení zákona č. 551/2003 Z. z., zákona č. 600/2003 Z. z. a zákona č. 5/2004 Z. z. a zákona č. 43/2004 Z. z. sa mení a dopĺňa takto: V § 15 ods. 1 písm. f) sa na konci pripájajú tieto slová: „okrem poberateľa invalidného dôchodku uvedeného v § 266“. 2. v § 18 ods. 1 sa na konci pripájajú tieto slová: „u zamestnávateľa, ktorý je  zastupiteľským úradom cudzieho štátu“. 3., v § 122 ods. 3 znie: „Na platnosť právnych úkonov v mene Sociálnej poisťovne sa vyžadujú podpisy najmenej dvoch členov Rady riaditeľov, ak Rada riaditeľov v štatúte Sociálnej poisťovne neurčí inak“. 4., v § 131 ods. 2 sa vkladá nové písmeno a), ktoré znie: „Zamestnanca, ktorý je sporiteľ podľa osobitného predpisu, odkaz za slovom jedna, 4 % z vymeriavacieho základu. Doterajšie písmená a) až e) sa označujú ako písmeno b) až f). 5., v § 153 sa za ods. 6 vkladá nový ods. 7, ktorý znie: „Trvanie invalidity sa nepreskúmava, ak pri kontrolnej lekárskej prehliadke nebola určená lehota jej ďalšieho uskutočnenia. Doterajší ods. 7 a 8 sa označujú ako ods. 8 a 9. V § 168 ods. 2 sa za písmeno a) vkladá nové písmeno b), ktoré znie: „Z účelovej návratnej finančnej výpomoci na financovanie projektu správy sociálnych dávok“. Doterajšie písmená b) až d) sa označujú ako písmená c) až e). 7., v § 168 ods. 3 sa za písmeno a) vkladá nové písmeno b), ktoré znie: „Splátky účelovej návratnej finančnej výpomoci na financovanie projektu správy sociálnych dávok“. Doterajšie písmená b) a c) sa označujú ako písmená c) a d). 8., v § 178 ods. 1 sa za písmeno e) vkladá nové písmeno f), ktoré znie: „Hospodáriť s finančnými prostriedkami a s majetkom, ktorý jej bol zverený“. Doterajšie písmená f) a g) sa označujú ako písmená g) a h). 9., v § 235 posledná veta znie: „Identifikačné číslo sociálneho zabezpečenia je identifikátor určený Sociálnou poisťovňou“. 10., v § 260 ods. 1 sa na konci pripája táto veta: „Nárok na výplatu starobného dôchodku a pomerného starobného dôchodku, ktoré boli priznané podľa predpisov určených pred 1. januárom 2004, sa posudzujú po 31. decembri 2003 podľa predpisu účinného od 1. januára 2004. 11., v § 263 ods. 2 sa na konci pripájajú tieto vety: „Trvanie invalidity podľa tohto zákona Sociálna poisťovňa preskúmava aj vtedy, ak poberateľovi invalidného dôchodku alebo čiastočného invalidného dôchodku priznaných podľa predpisov účinných do 31. decembra 2003 pri kontrolnej lekárskej prehliadke konanej pred 1. januárom 2004 nebola určená lehote jej ďalšieho uskutočnenia po 31. decembri 2003. Po preskúmaní trvania invalidity sa nárok na výplatu invalidného dôchodku a čiastočného invalidného dôchodku, ktoré sa od 1. januára 2004 podľa ods. 1 považujú za invalidný dôchodok, posudzujú podľa predpisu účinného od 1. januára 2004“. 12., za § 274 sa vkladá paragraf 274a, ktorý vrátane nadpisu znie: „274a. Konanie a invalidný dôchodok, ktoré nebolo právoplatne skončené do 31. marca 2004. V konaniach o invalidný dôchodok vrátane konania o invalidný dôchodok podľa § 263, ktoré neboli právoplatne skončené do 31. marca 2004, sa rozhodne podľa predpisu účinného od 1. apríla 2004. 13., v § 278 ods. 2 sa za slová „po 31. decembri 2003“ vkladajú slová „okrem poberateľa invalidného dôchodku uvedeného v § 266“. 14., v § 278 ods. 3 sa za slová „po 31. decembri 2003“ vkladajú slová „okrem poberateľa invalidného dôchodku uvedeného v § 266“. 15., v § 285 sa odsek 1 doplnia písmenom j), ktoré znie: „Príplatok za štátnu službu k dôchodku, odkaz 95a, od 1. januára 2004“. 16., v prílohe 4 kapitola IV v položke 72 sa č. 40 nahrádza číslom 45. 17., v prílohe č. 4 kapitola V v položke písmeno a) sa číslo 20 až 30 nahrádzajú číslami 35 až 45. 18., v prílohe č. 4 kapitole V v položke 3 písmeno a) sa za čísla 20 až 30 nahrádzajú číslami 35 až 45. 19., v prílohe č. 4 kapitole VI oddiel B v položke 1 sa číslo 40 nahrádza číslom 50. 20., v prílohe č. 4 kapitole VII oddiel A v položke 7 sa číslo 20 až 30 nahrádza číslami 45. 21., v prílohe č. 4 kapitole VII oddiel B v položke 2 sa číslo 40 nahrádza číslom 45. 22., v prílohe č. 4 kapitole VII oddiel B v položke 4 sa čísla 30 a 40 nahrádzajú číslami 35 a 45. 23., v prílohe č. 4 kapitole VIII oddiel B v položke 4-2 písmeno b) sa čísla 35 a 45 nahrádzajú číslami 40 až 55. 24., v prílohe č. 4 kapitole XV oddiel E v položke 4 písmeno b) sa čísla 30 a 40 nahrádzajú číslami 35 a 45. 25., v prílohe č. 4 kapitole XV oddiel E v položke 5 písmeno b) sa čísla 25 a 40 nahrádzajú číslami 35 a 45. 26., v prílohe č. 4 kapitole XV oddiel G v položke 12 písmeno b) sa číslo 40 nahrádza číslom 45. 27., v prílohe č. 4 kapitole XV oddiel G v položke 35 sa za číslo 40 nahrádza číslom 45. 28., v prílohe č. 4 kapitole XV oddiel G v položke 48 písmeno b) sa čísla 30 až 40 nahrádzajú číslami 35 až 45. Článok III. Zákon č. 43/2004 Z. z. o starobnom dôchodku, sporení a o zmene a doplnení niektorých zákonov sa mení a dopĺňa takto: V § 48 sa odsek 4 dopĺňa písmenami n), ktoré znie: „Obchodný a finančný plán dôchodkovej správcovskej spoločnosti najmenej na obdobie 10 rokov nasledujúcich po roku, v ktorom dôchodková správcovská spoločnosť podala žiadosť o povolenie a činnosť dôchodkovej správcovskej spoločnosti. 2., v § 48 ods. 12 sa slová „výpisom t registra trestov nie starším ako tri mesiace, alebo ak ide o cudzinca“ nahrádzajú slovami „odpisom z registra trestov nie starším ako tri mesiace a ak ide o cudzinca aj“. 3., v § 48 ods. 14 sa slová: „Akcionárov zakladajúcich dôchodkovú správcovskú spoločnosť preklenúť prípadnú nepriaznivú finančnú situáciu dôchodkovej správcovskej spoločnosti; za vhodnú osobu sa ďalej považuje právnická osoba alebo fyzická osoba, ktorá sa podieľa na založení dôchodkovej správcovskej spoločnosti“ nahrádzajú slovami „preklenúť prípadnú nepriaznivú finančnú situáciu dôchodkovej správcovskej spoločnosti a“. 4., v § 48 ods. 16 znie: „Podiel na základnom imaní dôchodkovej správcovskej spoločnosti väčší ako 50 % môže mať pri založení dôchodkovej správcovskej spoločnosti len banka, poisťovňa, zaisťovňa, obchodník s cennými papiermi, správcovská spoločnosť, subjekty so sídlom mimo územia Slovenskej republiky s obdobným predmetom činnosti, ako majú povolenie na výkon ich činnosti, vydané príslušným orgánom členského štátu, v ktorom majú sídlo. 5., v § 48 ods. 22 sa za slová „správcovská spoločnosť“ vkladajú slová „pobočka zahraničnej správcovskej spoločnosti“ a za slová „pobočka zahraničnej poisťovne“ sa vkladajú slová „zaisťovňa - pobočka zahraničnej zaisťovne“. 6., v § 50 ods. 7 sa na konci pripájajú tieto slová: „ak tento zákon neustanovuje inak“. 7., v § 51 ods. 1 písm. e) sa na konci pripájajú tieto slová: „ak tento zákon neustanovuje inak“. 8., v § 52 sa vypúšťa odsek 6. Doterajšie odseky 7 až 12 sa označujú ako odseky 6 až 11. 9., v § 54 ods. 7 sa slovo „udelí“ nahrádza slovami „môže udeliť“. 10., v § 55 sa vypúšťa odsek 6. 11., v § 81 ods. 3 sa vypúšťa tretia veta. 12., § 110 znie: Po prvé, dôchodková správcovská spoločnosť je povinná zabezpečiť elektronický prevod dát bezpečnou komunikáciou na registre poistencov a sporiteľov, odkaz 89, ktorý vedie Sociálna poisťovňa. Dáta podľa prvej vety sú údaje potrebné na výkon sociálneho poistenia a starobného dôchodkového sporenia, ktorých štruktúru určí Sociálna poisťovňa. Odsek 2, dôchodková správcovská spoločnosť je oprávnená získavať z registra poistencov a spotrebiteľov, odkaz 89, údaje potrebné na výkon starobného dôchodkového sporenia. Odkaz 3, dôchodková správcovská spoločnosť a jej depozitár sú povinní denne poskytovať úradu informácie o každej transakcii s majetkom v dôchodkovom fonde a to elektronickým prevodom dát bezpečnou komunikáciou. Odsek 4, dôchodková správcovská spoločnosť je povinná poskytnúť Štatistickému úradu Slovenskej republiky štatistické údaje a údaje z administratívnych zdrojov podľa osobitného predpisu, odkaz 90. 13., v § 111 ods. 6 písm. d) s a na konci pripájajú tieto slová: „o preukázaní znalostí v oblasti investovania na finančnom trhu“. 14., v § 111 ods. 10 sa slovo „úradu“ nahrádza slovami „dôchodkovej správcovskej spoločnosti“. 15., v § 111 ods. 11 sa za prvú vetu vkladá nová, druhá veta , ktorá znie: „Generálny riaditeľ vymenúva a odvoláva predsedu, podpredsedu a ďalších členov skúšobnej komisie a schvaľuje skúšobný poriadok“. 16., v poznámke pod čiarou k odkazu 91 sa citácia „§ 642 až 651 Obchodného zákonníka“ nahrádza citáciou „Obchodný zákonník a Zákonník práce“. 17., v § 111 ods. 17 znie: „Dôchodková správcovská spoločnosť je povinná od svojho vzniku viesť zoznam svojich sprostredkovateľov s uvedením ich mena, priezviska, dátumu narodenia a trvalého pobytu a predložiť tento zoznam úradu. Dôchodková správcovská spoločnosť je povinná bezodkladne oznámiť úradu každú zmenu v zozname svojich sprostredkovateľov. 18., v § 112 ods. 1 sa vypúšťa druhá veta. 19., v § 112 ods. 2 sa slová „Dôchodková správcovská spoločnosť a sprostredkovateľ nesmú pri propagácii a reklame starobného dôchodkového sporenia“ nahrádzajú slovami „pri propagácii a reklame starobného dôchodkového sporenia sa nesmú“. 20., v § 113 ods. 6 znie: „Pri výkone dohľadu je úrad oprávnený získať elektronickým prevodom dát bezpečnou komunikáciou, a) od dôchodkovej správcovskej spoločnosti a jej depozitára informácie potrebné na posúdenie súladu transakcií s majetkom v dôchodkovom fonde s týmto zákonom, inými všeobecne záväznými právnymi predpismi a štatútom dôchodkového fondu, b) Od Sociálnej poisťovne údaje z registra poistencov a spotrebiteľov súvisiacich so starobným dôchodkovým sporením. 21., v § 113 za odsek 6 sa vkladá nový odsek 7, ktorý znie: „Úrad je povinný viesť register sprostredkovateľov starobného dôchodkového sporenia a bezodkladne ho aktualizovať pri každej zmene v zozname sprostredkovateľov. 22., § 123 znie: „ods. 1. Dôchodková správcovská spoločnosť môže začať vykonávať činnosť, ktorá je obsahom povolenia na vznik a činnosť dôchodkovej správcovskej spoločnosti alebo zmeny tohto povolenia s výnimkou činnosti § 47 ods. 2 písm. c), najskôr od 1. januára 2005. Ods. 2 činnosť podľa § 47 ods. 2 písm. c) a § 111 ods. 1 sa môže vykonávať najskôr od 1. novembra 2004. Ods. 3. Ak dôchodková správcovská spoločnosť bola zapísaná do Obchodného registra pred 1. januárom 2005, lehota podľa § 51 ods. 1 písm. e) začne plynúť najskôr od 1. januára 2005. Po dvadsiate tretie. V čl. 7 sa na konci pripájajú tieto slová: „a čl. I § 52, § 67, § 111, § 112, § 117 a § 123, ktoré nadobúdajú účinnosť 1. apríla 2004“. Doterajšie články 2 a 3 sa označujú ako články 4 a 5. III. V čl. 5 sa na konci pripájajú tieto slová: „okrem čl. 2, prvého bodu až tretieho bodu, piateho bodu až ôsmeho bodu, desiateho bodu až dvadsiateho ôsmeho bodu, čl. III., ktoré nadobúdajú účinnosť 1. apríla 2004, a čl. 2 štvrtého bodu a deviateho bodu, ktoré nadobúdajú účinnosť 1. januára 2005“. Odôvodnenie v čl. 2. K bodu 1. Navrhujem, aby starobnému poisteniu nepodliehal poberateľ invalidného dôchodku, na ktorý bol prekvalifikovaný dôchodok za zásluhu rokov priznaných podľa predpisov účinných do 31. decembra 2003. K bodu 2. Navrhujem, aby garančnému poisteniu nepodliehal aj zamestnávateľ, ktorý je zastupiteľský úrad cudzieho štátu. K bodu 3. Navrhujem, aby sa na platnosť právnych úkonov v mene Sociálnej poisťovne, ktorých okruh určí Rada riaditeľov v štatúte Sociálnej poisťovne nevyžadoval podpis najmenej dvoch členov Rady riaditeľov. K bodu 4. Navrhujem zosúladenie právneho režimu platenia poistenia na starobné poistenie zamestnancov, ktorý je sporiteľ podľa zákona o starobnom dôchodkovom sporení s právnym režimom platenia poistného na starobné poistenie zamestnancom, ktorý nie je sporiteľ a je výlučne poistencom podľa zákona o sociálnom poistení. K bodu 5. Navrhujem právnu úpravu podľa, ktorej sa nebude preskúmavať trvanie invalidity pri kontrolnej lekárskej prehliadke z dôvodu jej nepotrebnosti. K bodu 6 a 7, navrhujem doplniť právnu úpravu Správneho fondu Sociálnej poisťovne tak, aby jeho príjem boli aj finančné prostriedky z účelovej finančnej výpomoci súvisiace s financovaním projektu správy sociálnych dávok a jeho výdavkom boli aj splátky tejto výpomoci. K bodu 8, navrhujem rozšírenie vecnej pôsobnosti pobočky Sociálnej poisťovne o hospodárenie s finančnými prostriedkami a s majetkom, ktorý jej bol zverený. K bodu 9, navrhujem zmenu identifikačnému čísla sociálneho zabezpečenia z rodného čísla na identifikátor, ktorý určí Sociálna poisťovňa. K bodu 10 a 11, navrhujem právnu úpravu, ktorou sa zabezpečuje zjednotenie právneho režimu vyplácania starobného dôchodku, pomerného starobného dôchodku a invalidného dôchodku priznaných podľa predpisov účinných pred 1. januárom 2004 s právnou úpravou vyplácania starobného dôchodku a invalidného dôchodku priznaných podľa zákona o sociálnom poistení. Súčasne navrhujem preskúmavať trvanie invalidity podľa zákona o sociálnom poistení u tých poberateľov invalidného dôchodku, ktorým nebola určená kontrolná lekárska prehliadka s lehotou uskutočnenia po 31. decembri 2003 z dôvodu jej nepotrebnosti. K bodu 12, ustanovením prechodného charakteru navrhujem, aby v konaniach o invalidný dôchodok, ktoré neboli právoplatne skončené do 30. apríla 2004, sa postupovalo podľa zákona účinného do 1. mája 2004 v nadväznosti na novo definované rozpätia miery poklesu schopnosti zárobkovej činnosti. K bodu 13 a 14, navrhujem doplnenie právnej úpravy vymeriavacieho základu, z ktorého Sociálna poisťovňa platí poistné na starobné poistenie zo základného fondu invalidného poistenia do základného fondu starobného poistenia aj za poberateľa invalidného dôchodku alebo čiastočného invalidného dôchodku, u ktorých sa navrhuje nepreskúmavať trvanie invalidity z dôvodu, že kontrolná lekárska prehliadka nie je potrebná. K bodu 15, navrhujem doplnenie právnej úpravy financovania príspevkov za štátnu službu k dôchodku z prostriedkov štátneho rozpočtu. K bodu 16 až 28. V prílohe č. 4 k zákonu o sociálnom poistení navrhujem zmeny v rozpätí percentuálnej miery poklesu schopnosti zárobkovej činnosti tak, aby v opodstatnených prípadoch sa získala najmenej 41-percentná miera poklesu schopnosti zárobkovej činnosti ako minimálna hranica podmieňujúca nárok na invalidný dôchodok. Odôvodnenie k čl. 3. K bodu 1 navrhujem, aby súčasťou prílohy k žiadosti o udelenie povolenia na vznik a činnosť dôchodkovej správcovskej spoločnosti bol aj obchodný a finančný plán najmenej na obdobie 10 rokov. K bodu 2. Navrhujem upresnenie preukazovania bezúhonnosti fyzickej osoby na účely preukazovania jej dôveryhodnosti. K bodu 3. Navrhujem upresnenie definície vhodnej osoby s kvalifikovanou účasťou. K bodu 4. Navrhujem upresnenie subjektov, ktoré môžu mať pri založení dôchodkovej správcovskej spoločnosti podiel na základnom imaní väčší ako 50 %. K bodu 5. Navrhujem rozšíriť okruh subjektov, ktoré sa považujú za finančnú inštitúciu o pobočku zahraničnej správcovskej spoločnosti, zaisťovňu a pobočku zahraničnej zaisťovne. K bodu 6 a 7. Ide o legislatívnotechnické úpravy. K bodu 8, navrhujem vypustenie právnej úpravy z dôvodu jej nevykonateľnosti. K bodu 9, navrhujem, aby právna úprava udelenia prokúry mala fakultatívny charakter. K bodu 10, navrhujem vypustenie uvedeného ustanovenia, pretože je v rozpore s § 67 zákona. K bodu 11, navrhujem vypustenie právnej úpravy, podľa ktorej hodnotu cenných papierov, ktoré nemožno predať do troch mesiacov, určuje dôchodková správcovská spoločnosť po dohode s depozitárom. K bodu 12. Navrhujem upresnenie ustanovenia, ktorým sa upravuje zabezpečenie elektronického prevodu dát bezpečnou komunikáciou. Súčasne navrhujem ustanoviť povinnosť pre dôchodkovú správcovskú spoločnosť a jej depozitára denne poskytovať informácie o každej transakcii s majetkom v dôchodkovom fonde. K bodu 13. Navrhujem doplnenie právnej úpravy podmienok ustanovených podľa žiadateľa o udelenie povolenia pre sprostredkovanie starobného dôchodkového sporenia o preverenie znalostí v oblasti investovania na finančnom trhu. K bodu 14. Navrhujem rozšírenie povinnosti sprostredkovateľa oznámiť zmeny v skutočnostiach rozhodujúcich na udelenie povolenia na výkon sprostredkovateľskej činnosti nielen UFT, ale aj dôchodkovej správcovskej spoločnosti. K bodu 15. Navrhujem právnu úpravu, ktorou sa ustanovuje kompetencia generálneho riaditeľa UFT na vymenovanie a odvolanie členov skúšobnej komisie, ako aj kompetencie schvaľovať skúšobný poriadok. K bodu 16, ide o legislatívnotechnickú úpravu. K bodu 17 až 22, navrhujem spresňujúce a doplňujúce ustanovenia, ktoré súvisia s právnou úpravou sprostredkovateľskej činnosti a propagačnej a reklamnej činnosti v starobnom dôchodkovom sporení. K bodu 23, navrhujem, aby tieto ustanovenia nadobudli účinnosť 1. apríla 2004. Ďakujem za pozornosť. Skončil som, pán predsedajúci.